open-index/open-wikipedia-markdown huggingface dataset:
Bitka za Zvornik

**Bitka za Zvornik** jedna je od prvih bitaka rata u Bosni i Hercegovini. Započela je 8. aprila 1992. napadom JNA i srpskih paravojnih jedinica na Zvornik, a završila se padom Kula Grada u ruke istih i povlačenjem branilaca prema Kalesiji.

## Uvod
Na prvim slobodnim izborima u Bosni i Hercegovini, održanim 18. novembra 1990, pobjedu u općini Zvornik odnijela je Stranka demokratske akcije, osvojivši 43 od 90 mandata u Skupštini općine. Srpska demokratska stranka osvojila je 36 mandata.

Popis održan u martu 1991. pokazao je da općina ima 81.295 stanovnika, od čega 48.102 (59,17%) Bošnjaka.

Strateški značaj grada ogleda se u činjenici da je Zvornik bitna tačka na putevima Beograd-Tuzla i Beograd-Sarajevo. Značajni su i granični prijelazi u Karakaju i Zvorniku, koji je mostom preko Drine povezan sa Malim Zvornikom. Okupacija Zvornika bi omogućila nesmetan transport ljudstva i logističkog materijala JNA i paravojski prema Tuzli i Sarajevu. Najveći strateški značaj za branioce imalo je naselje Kula Grad, sa kojeg se nadgleda veliki dio grada, kao i hidroelektrana na Diviču.

Do tenzija na području Zvornika dolazi izbijanjem rata u Hrvatskoj. Nekoliko mjeseci prije napada na Zvornik, JNA je u Osmacima i drugim mjestima organizirala dvosedmične vojne vježbe na koje su pozvani samo Srbi, pod izgovorom obuke Teritorijalne odbrane. U sedmicama prije napada dolazi do masovne nabavke naoružanja. Srpsko stanovništvo uglavnom je oružje dobivalo od SDS-a ili JNA, a bošnjačko je oružje nabavljalo na crnom tržištu. Postoje naznake da su zvornički Srbi znali za napad na grad, čemu u prilog ide i činjenica da su žene i djeca mahom bili evakuisani prije početka napada.

Pojačanje tokom borbi dolazi iz Živinica i Kalesije. Jedna od jedinica koja je učestvovala u borbama je i interventni vod Prnjavorske čete.

## Napad
### Pad grada
Nakon sporadične pucnjave, napad na grad počinje u kasnim jutarnjim satima 8. aprila minobacačkom vatrom iz Karakaja i Malog Zvornika po Bukoviku, Meterizama i položajima branilaca na Debelom brdu. Napad je izvela JNA koristeći tenkove i artiljeriju. Djelovali su snajperisti arkanovaca iz Malog Zvornika i sa pojedinih zgrada u samom gradu. Tog istog dana pada položaj branilaca na Debelom brdu. Još uvijek nisu pali Kula Grad i Divič, za kojeg su napadači vjerovali da je jako "muslimansko uporište" od kojeg su mogli očekivati veliki otpor.

Na području Kamenice djelovao je rejonski štab TO veličine dva bataljona.

## Reference
## Vanjski linkovi
*Radio Tuzla - Gostovanje Izeta Mehinagića prilikom napada na grad
*Radio Tuzla - Proglas JNA protjeranim Zvorničanima i građanima Tuzle
*Snimci protesta građana Zvornika 6. aprila 1992. (1. dio)
*Snimci protesta građana Zvornika 6. aprila 1992. (2. dio)

Kategorija:Patriotska liga
Kategorija:Rat u Bosni i Hercegovini
Kategorija:1992. u Bosni i Hercegovini
Kategorija:Zvornik
Kategorija:1992. u Jugoslaviji
Kategorija:Bitke JNA u Bosni i Hercegovini
Dario Vitez

**Dario Vitez** (rođen 17. januara 1973.) je hrvatski muzički menadžer, stručnjak za odnose s javnošću, producent i dizajner. Najpoznatiji je kao muzički menadžer, izvršni producent i voditelj odnosa s javnošću rock grupe Zabranjeno pušenje.

## Biografija 
Vitez je rođen i odrastao u Zagrebu. Srednju školu, XV. zagrebačku gimnaziju, je završio 1991. godine. Također, učio je svirati klarinet u osnovnoj muzičkoj školi. Vitez je 1996. godine postao apsolvent brodogradnje na zagrebačkom Fakultetu strojarstva i brodogradnje, no nikad nije diplomirao.

### Zabranjeno pušenje 
Od 1997. godine, Vitez je izvršni producent, voditelj odnosa s javnošću i tour menadžer rock benda Zabranjeno pušenje, formiranog 1980. godine u Sarajevu.

Kao izvršni producent, Vitez je radio na svim izdanjima Zabranjenog pušenjа od 1998. godine, kao što su *Hapsi sve!* (1998.), *Agent tajne sile* (1999.), *Bog vozi Mercedes* (2001.), *Live in St. Louis* (2004.), *Hodi da ti čiko nešto da* (2006.), *Muzej Revolucije* (2009.), *Radovi na cesti* (2013.), *Šok i nevjerica* (2018.), *Live in Skenderija Sarajevo 2018* (2022.) i *Karamba!* (2022.). Osim toga, dizajnirao je omote na tri albuma: *Hapsi sve!*, *Agent tajne sile* i *Bog vozi Mercedes*. Povodom izlaska njihovog studijskog albuma *Šou počinje u ponoć* (2005) organizirao je dva velika koncerta u Hrvatskoj, u areni Gripe u Splitu 29. decembra 2005. godine i u Domu sportova u Zagrebu 27. aprila 2006. godine. Nakon toga, u 2009. godini održana su dva koncerta povodom 25. godišnjice rada benda i to u Ciboni u Zagrebu, 20. i 21. novembra.

Vitez je bio menadžer i član tima vezano uz promociju i predstavljanje bosanskog rock pjevača Elvira Lakovića "Lake", predstavnika Bosne i Hercegovine na Eurosong-u 2008. godine. Od 2008. do 2010. godine je bio Lakin ekskluzivni zastupnik za područje nekadašnje Jugoslavije, osim BiH. Također, Vitez je bio ekskluzivni booking agent ljubljanskog noćnog kluba "Cvetličarna" od 2007. do 2009. godine. Na dan 4. juna 2009. godine, Vitez je organizovao koncert u Ljubljani rock grupe Prljavo kazalište povodom 30. godišnjice rada benda.

Od 1996. godine organizirao je ili dogovorio koncerte za mnoge rock, rap i pop muzičare kao što su: Public Enemy, Darko Rundek, Dino Dvornik, Kemal Monteno, Hladno pivo, Vlatko Stefanovski, Plavi orkestar, Majke, KUD Idijoti, Lačni Franz, Psihomodo pop, Colonia, Mostar Sevdah Reunion, Esma Redžepova, i mnogi drugi.

## Nagrade 
Vitez je dobitnik diskografske nagrade Davorin 2002. godine za likovno oblikovanje albuma grupe Zabranjeno pušenje *Bog vozi Mercedes* zajedno sa Srđanom Velimirovićem, kao i nagrade Davorin 2003. godine za najbolji muzički web-sajt.

## Reference 
## Vanjski linkovi
* Zabranjeno pušenje

Kategorija:Rođeni 1973.
Kategorija:Biografije, Zagreb
Kategorija:Hrvatski dizajneri
Kategorija:Zabranjeno pušenje
Kategorija:Dobitnici Davorina
Kategorija:Živi ljudi
Članovi Zabranjenog pušenja

**Zabranjeno pušenje** je bosanskohercegovački rok bend osnovan 1980. godine u Sarajevu, poznat po svom specifičnom zvuku, satiričnim tekstovima i povezanosti s kulturnim pokretom Novi primitivizam, kao i s kultnim radijskim i televizijskim projektom *Top lista nadrealista*. Tokom više od četiri decenije postojanja, bend je stekao status jednog od najuticajnijih i najpopularnijih muzičkih sastava bivše Jugoslavije, prodavši na stotine hiljada albuma i oblikujući muzički identitet Balkana. Njihov stil, zasnovan na garažnom rocku uz elemente narodne muzike, prepoznatljiv je po inovativnoj produkciji, narativnim tekstovima i karakterističnom humoru.

Postava grupe se mijenjala kroz godine, a i sadašnji i bivši članovi dali su značajan doprinos razvoju i evoluciji benda. Trenutnu postavu čine suosnivač, pjevač i gitarista Davor Sučić, bubnjar Branko Trajkov, gitarista Toni Lović, basista Dejan Orešković, violinista i klavijaturista Robert Boldižar, prateći vokal Anđela Zebec te usnoharmonikaš Tomislav Goluban. U nastavku su detaljno predstavljeni svi bivši i sadašnji članovi benda, njihova uloga u stvaralaštvu i doprinos prepoznatljivom zvuku Zabranjenog pušenja.

## Članovi 
### Trenutni članovi 
Od juna 2022. godine bend Zabranjeno pušenje čini jedan pjevač, jedan gitarista, jedan basista, jedan bubnjar, jedan violinista i klavijaturista, jedan svirač usne harmonike te jedan prateći vokal.

Izvor: 

### Bivši članovi 
Bivši članovi grupe Zabranjeno pušenje uključuju tri pjevača, deset gitarista, četiri bubnjara, šest klavijaturista, dvoje saksofonista, te po jedan violinist, trombonist i udaraljkaš.

## Hronologija
## Postave
## Reference 
## Vanjski linkovi 
* Službeni sajt

Članovi
Diskografija Zabranjenog pušenja

**Diskografija grupe Zabranjeno pušenje** obuhvata sve uratke ove rock grupe od njenog nastanka 1980. godine pa sve do danas. Grupa je do sada izdala dvanaest studijskih albuma, pet albuma uživo, tri kompilacijska albuma, jedan album muzike za film i 50 muzičkih video spotova.

## Albumi
Izvor: Zabranjeno pušenje
### Studijski albumi
### Uživo albumi 
### Kompilacijski albumi 
## Videospotovi 
## Filmska muzika
## Reference 
## Vanjski linkovi
* Službena Internet stranica
* Kanal Zabranjenog pušenja na YouTube
* Diskografija Zabranjenog pušenja na Discogsu
* Diskografija Zabranjenog pušenja na MusicBrainzu

Diskografija
Zabranjeno pušenje
Okrug Lješ

**Okrug Lješ** () jest jedan od 12 okruga Albanije. 
Nalazi se u sjevernom dijelu države. Sa površinom od 1.620 km2 drugi je najmanji okrug u državi, poslije Okruga Drač. 
Prema podacima od 1.1.2016. godine u okrugu je živjelo 135.613 stanovnika što ga čini četvrtim najmaloljudnijim okrugom Albanije.
Glavni grad okruga je Lješ.

## Geografija 
Graniči sa okruzima: Skadar na zapadu, Kukës na istoku, Dibër na jugoistoku i Okrugom Drač na jugu. Na zapadu izlazi na obalu Jadranskog mora.

## Administrativna podjela 
Od 2015. godine Okrug se sastoji se od 3 općine: Kurbin, Lješ i Mirditë i ukupno 175 naselja.

## Reference 
## Vanjski linkovi 
*  Okruga

Kategorija:Okrug Lješ
Lješ
Okrug Tirana

**Okrug Tirana** () jest jedan od 12 okruga Albanije. Nalazi se u centralnom dijelu države. Sa površinom od 1.652&nbsp;km2 treći je najmanji okrug u državi (poslije okruga Lješ i Okruga Drač) dok je prema podacima od 1.1.2018. u okrugu živjelo 883.996 stanovnika i okrug je sa najvećim brojem stanovnika u Albaniji.

Graniči s okruzima: Drač na sjeveru, Dibër na sjeveroistoku, Elbasan na jugoistoku i Okrugom Fierom na jugu. Na zapadu izlazi na obale Jadranskog mora.

Glavni i najveći grad je Tirana, najveće metropolitansko područje i centar okruga sa stanovništvom koje čini 31% ukupnog stanovništva države.

Oblast je naseljena još od paleolitskog perioda, perioda od prije 10.000 do 30.000 godina. Prema različitim arheolozima, Tirana i njena predgrađa su ispunjena ilirskim toponimima jer je ovo područje jedno od najranije naseljenih područja u Albaniji. Tirana je osnovana 1614. godine, iako je područje kontinuirano naseljavano još od antike.

Nacionalni park Dajti nalazi se nedaleko od grada Tirana i sa njega se pruža odličan pogled na Tiranu i njenu okolinu. Upravo zbog toga ovo mjesto je nazvano *Balkon Tirane*. Tirana je odvojena od primorske ravnice Drača koja se nalazi zapadno od Tirane velikim brojem brda poznatih pod imenom Kodra e Gjatë.
 
## Administrativna podjela 
Do 2000. Okrug se sastojao od dva distrikta: Kavaje i Tirane a od 2015. i reforme uprave sastoji se od sljedećih pet općina: Kamaz, Kavaja, Rrogozhina, Tirana i Vora. Također u Okrugu postoji i 250 različitih naseljenih mjesta.

## Demografija 
Prema rezultatima popisa stanovništva iz 2011. godine sastav stanovništva Okruga je sljedeći:

* Albanci - 630.203 (84,1%)
* Grci - 2.596 (0,35%)
* Romi - 2.371 (0,32%)
* Aromuni - 856 (0,11%)
* Aškalije - 790 (0,11%)
* Makedonci - 513 (0,07%)
* Crnogorci - 44 (0,01%)
* ostali - 1.042 (0,14%)
* nisu se etnički izjasnili - 95.071 (12,69%)

## Reference 
## Vanjski linkovi 
*  Okruga

Tirana
Kategorija:Okrug Tirana
Okrug Vlora

**Okrug Vlora** () jest jedan od 12 okruga Albanije. Nalazi se u južnom dijelu države. Sa površinom od 2.706 km2 peti je najveći okrug u državi dok je prema podacima od 1.1.2016. u okrugu živjelo 183.105 stanovnika.

Priobalni je okrug jer na zapadu izlazi na obale Jadranskog i Jonskog mora a graniči s okruzima Fier na sjeveru i Okrugom Gjirokastër na sjeveroistoku dok na jugu graniči sa Grčkom.

Glavni i najveći grad je lučki grad Vlora. Grad je poznat po tome što je u njemu 28. novembra 1912. godine proglašena Deklaracija o nezavisnosti Albanije.

U okrugu se nalaze nacionalni parkovi: LLogara, Karaburun-Sazan kao i Butrint unutar kojeg se nalazi i arheološka lokacija Butrin.

## Demografija 
Prema rezultatima popisa stanovništva iz 2011. godine sastav stanovništva Okruga je sljedeći: 

* Albanci - 120.637 (68,68%)
* Grci - 12.079 (6,88%)
* Romi - 282 (0,16%)
* Aromuni - 876 (0,50%)
* Aškalije - 15 (0,01%)
* Makedonci - 7 
* Crnogorci - 1 

## Reference 
## Vanjski linkovi 
*  Okruga

Vlora
Kategorija:Okrug Vlora
Newtonov zakon gravitacije

**Newtonov zakon gravitacije** definiše da svaka čestica u svemiru privlači drugu česticu silom koja je direktno proporcionalna proizvodu njihove mase i obrnuto proporcionalna kvadratu udaljenosti između njihovih centara.

Objavljivanje zakona postalo je poznato kao "prvo veliko ujedinjenje", jer je označilo ujedinjenje prethodno opisanih pojava gravitacije na Zemlji sa poznatim astronomskim ponašanjem.
Ovo je opći fizikalni zakon dobijen na osnovu empirijskih opažanja po onome što je Isaac Newton nazvao induktivnim obrazloženjem. Zakon je dio klasične mehanike i formulisan je u Newtonovom djelu Matematički principi prirodne filozofije ("The Principia"), prvi put objavljenom 5. jula 1686. godine. Kada je ovo Newtonovo djelo predstavljeno englesko Kraljevskom društvu 1686. godine, Robert Hooke je tvrdio da je Njutnov zakon inverzni kvadratni izraz njegovog zakona.

Prvi laboratorijski test Newtonove teorije o gravitaciji između dva tijela, poznat kao Cavendishov eksperiment izveo je 1798. godine britanski naučnik Henry Cavendish. Eksperiment je izveden 111 godina nakon objavljivanja Newtonove *Principie* i približno 71 godine nakon njegove smrti.

Newtonov zakon gravitacije podsjeća na Coulombov zakon o elektrostatičkim silama, koji se koristi za izračunavanje jačine električne sile koja se pojavljuje između dva elektrostatički nabijena tijela. Oba zakona su u formi inverznog kvadrata, gdje je sila obrnuto proporcionalna kvadratu udaljenosti između tijela. Coulombov zakon ima proizvod od dva naboja umjesto proizvoda mase dok elektrostatička konstanta u jednačini figuriše umjesto gravitacione konstante.

Njutnov zakon je od tada zamijenjen Einsteinovom općom teorijom relativnosti, ali se i dalje u većini slučajeva koristi kao odličan primjer aproksimacije efekata gravitacije. Teorija relativnosti je potrebna samo kada postoji potreba za ekstremnom preciznošću, ili kada se radi o veoma jakim gravitacionim poljima, kao one što su pronađene blizu izuzetno masivnih i tijela veliko gustoće ili kod tijela sa veoma bliskim rastojanjima (kao što je Merkurova orbita oko Sunca).

desno|mini|200x200piksel|Jačina gravitacionog polja unutar Zemlje

## Moderna forma zakona 
Jednačina za univerzalnu gravitaciju prema Newtonu ima sljedeću formu:

:F = G \frac{m_1 m_2}{r^2}\ 

gdje je:
* *F* - gravitaciona sila koja djeluje između dva objekta, 
* *m1* i *m2* - mase objekata, 
* *r* - udaljenost između centara njihovih masa dok je 
* *G* - Gravitaciona konstanta.mini|250px|Prikaz dva tijela koja se međusobno privlače|lijevo
## Reference 
## Vanjski linkovi 
* https://www.youtube.com/watch?v=5C5_dOEyAfk

Kategorija:Isaac Newton
Kategorija:Naučni zakoni
Kategorija:Teorije gravitacije
Kategorija:Koncepti u astronomiji
Administrativna podjela Armenije

mini|250px|Prikaz armenskih pokrajina
**Administrativna podjela Armenije** predstavlja upravno-teritorijalnu podjelu ove kavkaske države. Prvi nivo administrativne podjele Armenije sastoji se od deset pokrajina (*marzer*) i glavnog grada Jerevana kojem je dodijeljen specijalni status i kao takav predstavlja 11. administrativnu jedinicu prvog nivoa. 
Na čelu svake pokrajine nalazi se upravitelj (*marzpet*) kojeg imenuje vlada Armenije dok Jerevanom upravlja gradonačelik kojeg imenuje predsjednik Armenije.

## Prvi nivo aministrativne podjele 
U sljedećoj tabeli su dati neki osnovni podaci o deset pokrajina i glavnom gradu Jerevanu. Podaci navedeni u tabeli su zvanični podaci Nacionalnog statističkog zavoda Armenije. U ukupnu teritoriju pokrajine Gegharkunik uvrštena je i površina jezera Sevan koje je površine od 1278 km2.

## Reference 
*
Armenija
Kategorija:Armenija
Kategorija:Pokrajine Armenije
Armenija
Obavještajna služba

[mini|desno|George Bush obavještajni centar, sjedište [CIA-e]]
**Obavještajna služba** je državna agencija odgovorna za prikupljanje, analizu i eksploataciju informacija u cilju podrške sprovođenju zakona, očuvanja nacionalne bezbjednosti i ostvarivanja različitih vojnih i vanjskopolitičkih ciljeva.

Sredstva i načini kojima se prikupljaju informacije su i javna i prikrivena i mogu uključivati širok spektar sredstava kao što su: špijunaža, presretanje komunikacija, kriptoanaliza, saradnju sa drugim institucijama kao i procjena i analiza javno dostupnih informacija. Sakupljanje i proučavanje ovih informacija poznato je i kao analiza obavještajnih podataka ili procjena obavještajnih podataka.

Obavještajne službe ili agencije državnim ustanovama pružaju sljedeće usluge:

* Blagovremeno upozoravanje o nadolazećim kriznim situacijama;
* Pružanje informacija nacionalnim i međunarodnim službama sa ciljem suprotstavljanja trenutnim i potencijalnim protivnicima;
* Nacionalno obavještavanje o planiranju odbrane i vojnim operacijama;
* Zaštita osjetljivih informacija, njihovih izvora i aktivnosti;
* Može djelovati tajno sa ciljem zaštite nacionalne sigurnosti;
* Odbrana od djelovanja drugih nacionalnih obavještajnih službi (kontraobaveštajne službe).

Postoji razlika između *sigurnosnog obavještajnog rada* i *obavještajnog rada u inostranstvu*. Bezbjednosna obavještajnost tretira eventualne domaće prijetnje (npr. terorizam, špijunažu i sl). S druge strane, spoljna obaveštajna služba uključuje prikupljanje informacija vezanih za političke ili ekonomske aktivnosti stranih država.

Pojedine obavještajne službe su umiješane u atentate, trgovinu oružjem, državne udare i plasiranje dezinformacija (propagandno djelovanje), kao i druge tajne operacije sve sa ciljem ostvarivanja svojih i interesa svojih vlada.

Neke od najpoznatijih svjetskih obavještajnih službi su američka CIA, ruska FSBR kao i nekadašnji sovjetski KGB.

## Reference 
## Vanjski linkovi 
* Tajna obavještajna služba (MI6), obavještajna agencija Ujedinjenog Kraljevstva
* Centralna obavještajna agencija, obavještajna agencija Sjedinjenih Američkih Država
* Ministarstvo državne sigurnosti, obavještajna agencija Kine
* Strana obavještajna služba, obavještajna agencija Rusije
* Generalni direktorat za vanjsku sigurnost, obavještajna agencija Francuske
* Savezna obavještajna služba, obavještajna agencija Njemačke

Kategorija:Obavještajne službe
Stari Oskol

**Stari Oskol** () je grad u Belgorodskoj Oblasti, zapadna Rusija.            Nalazi se na obalama rijeke Oskol, 140&nbsp;km od Belgoroda i u blizini grada Gubkina. Drugi je po veličini grad u regiji, a prema popisu stanovništva iz 2017. godine u gradu je živjelo 223.360 stanovnika.

## Historija 
Stari Oskol je osnovan 1593. godine kao tvrđava, u okviru južne linije utvrđenja oko Moskve. U 17. vijeku, grad su vojnički osvojili Krimski Tatari. Kasnije je bio jedno od mnogobrojnih poprišta za vrijeme Ruskog građanskog rata 1919. godine, kao i Drugog svjetskog rata, gdje su ga zarobile mađarske trupe. Nakon Drugog svjetskog rata, industrija se razvijala u gradu što je dovelo do porasta broja stanovništva.

## Stanovništvo 
Od 1. januara 2017. grad se prema broju stanovnika nalazio na 91. mjestu od ukupno 1112 gradova Ruske Federacije.. Prema preliminarnim podacima popisa stanovništva iz 2010. godine u gradu je živjelo 221.163 stanovnika, više nego 2002. godine. Administrativno je središte velikog gradskog područja središnjeg Černozemskog kraja. Stanovništvo gradskog područja Stari Oskol i Gubkin iznosi ukupno nešto više od 410.000 stanovnika.

| valign="top" |

|}

## Klima 
Stari Oskol ima umjerenu kontinentalnu klimu sa umjereno studenim zimama i sa stabilnim snježnim pokrivačem, koji najviše pada tek u januaru i februaru. Ljeta su topla, čak i vruća (pogotovo juli i prva polovica augusta). Jesen je blaga i kišovita.

*Prosječna godišnja temperatura: +6,5&nbsp;°C
*Prosječna brzina vjetra: 2–4&nbsp;m/s 
*Prosječna godišnja relativna vlažnost zraka: 74% 
*Prosječna godišnja količina padavina: 500 – 600&nbsp;mm.

## Administrativno-teritorijalna podjela grada 
U okviru cjelokupne Administrativne podjele Rusije, Stari Oskol služi kao administrativno središte Starooskolskog okruga.
Urbani prostor "Stari Oskol" uključuje administrativno-teritorijalne jedinice bez pravne osobnosti:

* Sjeveroistočni dio
* Jugozapadni dio
* Jugozapadna industrijska zona
* Središnji dio
* Željeznički dio
* Dio Kotel
* Metalurški dio

## Vlada 
Uprava Staroskolskog okruga je izvršna vlast, na čelu sa N. Sergienkom. Zakonodavstvo u gradu i općini vrši vijeće zamjenika, koje ima 25 članova. Zastupnici se biraju u jednoj izbornoj jedinici i na popisu stranaka.

## Počasni nazivi gradova 
* Grad vojne slave - od 5. maja 2011. godine.
* Grad slave rada.
* Ekonomski glavni grad Belgorodske regije.
* Kruna sv. Ištvana - službeni naziv Starog Oskola tokom okupacije u Drugom svjetskom ratu, 1942. godine za vrijeme vladavine Miklósa Horthya.

## Gradovi prijatelji 
*  Zalcgiter (Njemačka) (са 1987)
*  Asenovgrad (Bugarska) (са 1989)
*  Mantija-Villpule (Finska) (са 1989)

## Izvori 
Kategorija:Gradovi u Rusiji
Kategorija:Belgorodska oblast
US Lecce

**Unione Sportiva Lecce SpA** je profesionalni italijanski nogometni klub iz Leccea, regija Apulija. Takmiči se u Serie B, drugom rangu italijanskog nogometa.

## Historija 
Klub je osnovan 15. marta 1908. godine kao *Sporting Club Lecce*. Prvi predsjednik kluba je bio Francesco Marangi. Klub je prvobitno igrao u crno-bijeloj kombinacji. Lecce je uglavnom igrao u regionalnim ligama. Sadašnji naziv usvaja 16. septembra 1927. godine. Promociju u Serie A prvi put ostvaruje 1985. godine. Od 1966. godine domaće utakmice igra na stadionu Via del Mare.

## Uspjesi 
***Serie B:**
****Datoteka:Cup Winner.png (1):** 2009/10.
***Serie C:**
****Datoteka:Cup Winner.png (4):** 1945/46, 1975/76, 1995/96, 2017/18.

## Reference 
## Vanjski linkovi 
* Službena stranica

Kategorija:Nogometni klubovi u Italiji
Kategorija:Nogometni klubovi osnovani 1908.
Masakr u Velikoj Brodi

**Masakr u Velikoj Brodi** jest zločin koji se dogodio 5. marta 1994. kada je vojska Hrvatskog vijeća odbrane (HVO) granatirala naselje Velika Broda na području općine Zenica i tada ubila pet, a teže ranila tri civila.

## Zločin 
Tokom rata u Bosni i Hercegovini, vršena su česta granatiranja užeg područja grada Zenice s položaja Hrvatskog vijeća odbrane u Vitezu i Busovači.

Dana 5. marta 1994. sa položaja HVO-a u Putićevu ispaljene su dvije granate na naselje Velika Broda na području općine Zenica. Tog dana smrtno je stradalo pet civila hrvatske nacionalnosti.

Ispred kapije roditeljske kuće poginuli su Klementina Milenković (31) zajedno sa suprugom Milošem (33), sestrom Irenkom Brankalioni (35) i dvoje komšija: Dalibor Trogrlić (24) i Ivanka Trogrlić (42). Njen otac Zvonimir Brankalioni i ujna Emilija Pavlinović, koji su im pokušali pomoći, ranjeni su nakon pada druge granate. Ozljede prilikom granatiranja zadobio je i Edin Zlotrb.

## Također pogledajte 
* Genocid u Bosni i Hercegovini  
* Masakr u Zenici 
* Masakr u Ahmićima 
* Masakr u Stupnom Dolu

## Reference 
Kategorija:Genocid u Bosni i Hercegovini
Kategorija:Zenica
Kategorija:1994. u Bosni i Hercegovini
Kategorija:Masakri nad Hrvatima
Kategorija:Zločini HVO-a
The No Smoking Orchestra

**The No Smoking Orchestra**, češće nazvana **Emir Kusturica & The No Smoking Orchestra**, je srbijanska rock grupa osnovana u Beogradu 1993. godine.

Grupu je 1993. godine osnovao Nenad Janković koji je nakon preseljenja u Beograd iz Sarajeva odlučio oživjeti Zabranjeno pušenje, bend koji je 1980. godine osnovao s Davorom Sučićem, a koji je u to doba bio u mirovanju nakon 1990. godine. Grupa je u početku nastupala kao "Zabranjeno pušenje", ali je na kraju promijenila naziv u "Emir Kusturica & The No Smoking Orchestra" kada se 1998. godine pridružio poznati srbijanski režiser Emir Kusturica, koji je prethodno bio član Zabranjenog pušenja 1987. godine.

## Članovi 
 nastupa s grupom u 2014. godini]]
### Aktivni 
* Emir Kusturica – ritam gitara, električna gitara, prateći vokal (1998–danas)
* Stribor Kusturica – bubnjevi, udaraljke, prateći vokal (1996–danas)
* Zoran Marjanović (Čeda) – udaraljke, bubnjevi (2001–danas)
* Zoran Milošević (Zoki) – harmonika (1998–danas)
* Nenad Petrović (Neša) – saksofon (1999–danas)
* Goran Popović (Pop) – tuba, truba, bas-gitara (2001–danas)
* Dejan Sparavalo – violina, prateći vokal (1996–present)

### Bivši članovi
* Aleksandar Balaban – tuba, truba (1998–2001)
* Nenad Gajin (Coce) – električna gitara, ritam gitara, akustična gitara (1999–2004)
* Goran Jakovljević (Terry) – gitara (1996–1998)
* Dražen Janković (Herr Dralle Draugentaller) – klavijature, orgulje, prateći vokal (1996–2018)
* Nenad Janković (Dr. Nele Karajlić) – vokal, prateći vokal , klavijature (1993–2012)
* Goran Markovski (Glava Markovsky) – bas-gitara, bas balalaika (1996–2005)
* Ivan Maksimović – električna gitara, ritam gitara, akustična gitara, bouzouki (2004–2019)

## Diskografija 
Izvori: thenosmokingorchestra.com , discogs.com
### Studijski albumi 
* *Ja nisam odavle* (1997) (kao Zabranjeno pušenje)
* *Black Cat, White Cat* (1998)
* *Unza Unza Time* (2000)
* *Life Is A Miracle*  (2004)
* *Live Is A Miracle In Buenos Aires* (2005)
* ''Emir Kusturica's Time Of The Gypsies Punk Opera* (2007)
* *Corps Diplomatique* (2018)

### Kompilacijski albumi 
* *The Best Of Emir Kusturica and The No Smoking Orchestra'' (2009)

## Reference 
## Vanjski linkovi 
* Službena Internet stranica 
* Emir Kusturica & The No Smoking Orchestra na Discogsu
* No Smoking Orchestra

Kategorija:Srbijanske muzičke grupe
Kategorija:Srbijanske rok-grupe
AC Perugia Calcio

**AC Perugia Calcio Srl** je profesionalni italijanski nogometni klub iz Perugie, regija Umbrija. Takmiči se u Serie C, trećem rangu talijanskog nogometa.

## Historija 
Klub je osnovan 9. juna 1905. godine kao *US Fortebraccio and Libertas*. 1966. godine ostvaruje promociju u Serie B, da bi se 1975. godine plasirao u Serie A. U sezoni 1978/79. godine osvaja drugo mjesto u najvišem rangu italijanskog nogometa. 2003. godine osvaja UEFA Intertoto kup. Domaće utakmice igra na stadionu Renato Curi.

## Uspjesi 
***Serie A:**
****Datoteka:Cup Finalist.png (1):** 1978/79.
***Serie B:**
****Datoteka:Cup Winner.png (1):** 1974/75.
***Serie D:**
****Datoteka:Cup Winner.png (2):** 1929/30, 2010/11.
***UEFA Intertoto kup:**
****Datoteka:Cup Winner.png (1):** 2003.

## Reference 
## Vanjski linkovi 
* Službena stranica

Kategorija:Nogometni klubovi u Italiji
Kategorija:Nogometni klubovi osnovani 1905.
Masakr u Snagovu

**Masakr u Snagovu** počinile su srpske paravojne formacije 29. aprila 1992. Ubijeno je 36 Bošnjaka.
## Masakr
U periodu između aprila i juna 1992. Snagovo je etnički očišćeno od bošnjačkog stanovništva.

Dana 29. aprila 1992. srpske paravojne formacije zarobile su grupu bošnjačkih civila koji su se krili u šumama i odveli ih u školsku zgradu u Rašidovom Hanu. 36 zarobljenih je pobijeno, uključujući djecu i trudnice. Tijela su spaljena u pokušaju prikrivanja zločina. Preživjeli Snagovljani pronašli su i pokopali spaljene leševe 2. maja. Tokom dženaze Srbi su pucali na njih, pa se ona morala obaviti po mraku. 
## Ekshumacija
Ostatci žrtava ekshumirani su 16. marta 2006. Dana 27. jula 2011. ostatci 21 žrtve su sahranjeni na lokalnom mezarju u Snagovu, uključujući i šestomjesečnu Melihu Dogić, čija su oba roditelja također ubijena. Većina žrtava nije identifikovana zbog posljedica spaljivanja leševa.
## Suđenja
Major Zoran Janković uhapšen je 9. maja 2006. Sud Bosne i Hercegovine potvrdio je svoju optužnicu 8. novembra 2006. Optuženi se izjasnio da nije kriv 24. novembra 2006. Suđenje je počelo 26. marta 2007. Preživjeli svjedoci su opisivali kako su odvedeni u Rašidov Han i kako se Janković predstavljao kao pripadnik Belih orlova, pokazujući nož kojim je navodno ubijao u vukovarskom masakru. Jankoviću se sudilo za ubistvo 36 Snagovljana i ranjavanje još 3 osobe, kao i za prisilno protjerivanje zarobljenih civila u kalesijskim naseljima Šeher i Like u maju 1992. Oslobođen je optužbi za zločine protiv čovječnosti 19. juna 2007. zbog manjka dokaza.
## Povezani događaji
U Snagovu je pronađeno 7 masovnih grobnica sa ostacima 156 žrtava srebreničkog genocida. Ostaci žrtava su premješteni u sekundarne masovne grobnice u Snagovu iz originalnih grobnica u blizini Srebrenice u pokušaju prikrivanja genocida.

U Snagovu je 22. jula 1995. ubijeno još 6 žrtava srebreničkog genocida.

## Reference
Kategorija:1992. u Bosni i Hercegovini
Kategorija:Masakri u ratu u Bosni i Hercegovini
Kategorija:Zvornik
Kategorija:Masakri nad Bošnjacima
Velika nagrada Rusije 2018.

**Velika nagrada Rusije 2018.** (službeno poznata kao **"FORMULA 1 2018 VTB RUSSIAN GRAND PRIX"**) automobilska je trka Formule 1 koja se održala 30. septembra 2018. na stazi Soči Autodrom u Sočiju, Krasnodarski kraj, u Rusiji. Ovo je bila šesnaesta trka u sezoni 2018., i ujedno i 5. trka za Veliku nagradu Rusije.

Valtteri Bottas osvojio je drugi pol poziciju ove sezone, 6. u karijeri.  Vozač Mercedesa Lewis Hamilton pobijedio osmi pobjeda u sezoni i 70. u karijeri. Drugo mjesto zauzeo je timskog kolege Valtterija Bottasa, a treće mjesto osvojio je vozač Ferrarija Sebastian Vettel.

## Rezultati treninga 
### Prvi trening 
Vrijeme koje su postigli prvih pet vozača na prvom treningu.

### Drugi trening 
Vrijeme koje su postigli prvih pet vozača na drugom treningu.

### Treći trening 
Vrijeme koje su postigli prvih pet vozača na trećem treningu.

## Kvalifikacije (subota) 
: Fernando Alonso - Početi od 16. pozicije zbog korišten četvrti motor, turbopunjač, MGU-H, MGU-K; treći spremnik energije i kontrolna elektronika.
: Daniel Ricciardo - Početi od 18. pozicije zbog korišten peti motor, turbopunjač, MGU-H, MGU-K. Osim toga također ima kazna od 5 mjesta zbog zamjena mjenjača.
: Max Verstappen - Početi od 19. pozicije zbog korišten četvrti motor, turbopunjač, MGU-H, MGU-K; treći spremnik energije i kontrolna elektronika. Osim toga također ima kazna od 5 mjesta zbog zamjena mjenjača i od 3 druge mjesta jer je ignorisao žute zastavice.
: Pierre Gasly - Početi od 17. pozicije zbog korišten šesti motor, turbopunjač, MGU-H i peti MGU-K.
: Brendon Hartley - Početi od 20. pozicije zbog korišten sedmi motor; šesti i sedmi turbopunjač, MGU-H; šesti MGU-K i četvrti kontrolna elektronika.
: Stoffel Vandoorne - kazna od 5 mjesta - zamjena mjenjača.

## Trka (nedjelja) 
## Rangiranje nakon trke 
;Vozači

;Konstruktori

* Samo je u prvih 5 pozicija uključen plasman za oba seta.

## Zanimljivosti 
### Vozači 
* 70. pobjeda i 130. podij za Lewisa Hamiltona;
* 150. trka za Sergia Péreza.

### Konstruktori 
* 84. pobjeda za Mercedes.

### Motor 
* 170. pobjeda i 180. pol pozicija za Mercedes.

## Reference 
## Vanjski linkovi 
*  formula1.com – Rezultati 1. treninga
*  formula1.com – Rezultati 2. treninga
*  formula1.com – Rezultati 3. treninga
*  formula1.com – Rezultati kvalifikacija
*  formula1.com – Rezultati utrka
*  stasf1.com - detalji utrke

Rusija
Kategorija:2018. u Rusiji
2018
Plough Lane

**Plough Lane** je bio nogometni stadion koji u Londonu, Engleska. Na njemu je domaće utakmice igrao nogometni klub Wimbledon. Kapacitet stadiona je bio 15.876 sjedećih mjesta.

## Historija 
Stadion je izgrađen 1912. godine. Prvobitno je mogao primiti 500 gledalaca. Otvoren je prijateljskom utakmicom između Wimbledona i Carshalton Athletica 7. septembra 1912. godine. Rezultat je bio 2-2. Kapacitet stadiona se vremenom povećavao, tako da je 1930-ih godina moga primiti 30.000 posjetilaca.

Wimbledon je na ovom stadionu igra do 1991. godine da bi potom prešao na Selhurst Park. Do 1998. godine na *Plough Laneu* su igrali rezervni timovi Wimbledona i Cristal Palacea. Iste godine stadion je prodan kompaniji Safeway. Dok su se vodili pregovori o planovima za obnovu lokacije stadion je bio napušten, dok se 202. godine konačno nije srušio.

## Reference 
## Vanjski linkovi 
* Plough Lane na stadiumdb.com

Kategorija:Nogometni stadioni u Engleskoj
Kategorija:Wimbledon FC
Masovna grobnica na Crnom vrhu

**Masovna grobnica na Crnom vrhu** otkrivena je 2003. Jedna je od najvećih masovnih grobnica pronađenih nakon rata. U njoj su pronađeni ostaci 629 bošnjačkih žrtava, ubijenih od srpskog agresora u zvorničkim selima 1992. i tokom srebreničkog genocida 1995. Međunarodna komisija za nestale osobe saopćila je da su ostaci žrtava prethodno sahranjeni na drugim lokacijama, ali su poslije rata prebačeni na zabačenu grobnicu na Crnom vrhu u pokušaju prikrivanja zločina.

## Otkriće i ekshumacija
Grobnica je otkrivena 2003. Ekshumacija je počela 28. juna 2003. 20. augusta 2003. objavljeno je da je pronađeno 112 kompletnih i 40 nekompletnih leševa i da se očekuje pronalazak još par stotina žrtava. Tokom dvomjesečne ekshumacije, Crni vrh su posjetili brojni lokalni i strani službenici. Odjeća i dokumenti pronađeni u grobnici potvrdili su da većinu žrtava čine bošnjački civili ubijeni u i okolini Zvornika u periodu između aprila i juna 1992. Osim muškaraca, na lokalitetu su pronađena istruhla tijela žena i djece, uključujući i tijelo djeteta starog 5 ili 6 godina koje je ubijeno pucnjem u kičmu. Nekim žrtvama su prije egzekucije ruke zavezane.

## Pokop
42 žrtve sa Crnog vrha i iz masovne grobnice Kazanbašča sahranjene su na šehidskom mezarju u Memićima 15. aprila 2006.

## Suđenja
Do sada niko nije odgovarao za pokolje nad žrtvama Crnog vrha.

## Reference
Kategorija:Masovne grobnice u Bosni i Hercegovini
Kategorija:1992. u Bosni i Hercegovini
Kategorija:1995. u Bosni i Hercegovini
Kategorija:Zvornik
Kategorija:Genocid u Srebrenici
Kategorija:Masakri u Bosni i Hercegovini
Eudokija (žena Konstantina V)

**Eudokija** (grčki: Ευδοκία) bila je bizantijska *Augusta* te "carica Rimljana" kao treća supruga bizantijskog cara Konstantina V Kopronima. Njen nećak bio je patrijarh Teodot I od Konstantinopolja.

Konstantin je zavladao godine 741. Njegova prva supruga bila je Tzitzak, koja mu je rodila Leona IV Hazara. Konstantinova druga supruga bila je Marija; par je bio bez djece te je nakon njene smrti on oženio Eudokiju. 1. aprila 769. car Konstantin je Eudokiji dao titulu *Auguste*. Vjerovatno je da je brak Eudokije i Konstantina bio kontroverzan jer je tada treći brak bio protiv nauka Crkve.
## Djeca 
*Nikefor, cezar
*Kristofor, cezar
*Niketa
*Anthimos
*Evdokimos, *nobilissimus* 
*Anthousa Mlađa, svetica
## Reference 
Kategorija:Bizantijske carice
Kategorija:Auguste
Masakr u Bijelom Potoku

**Masakr u Bijelom Potoku** predstavlja ubistvo bošnjačkih civila koje su 1. juna 1992. u Bijelom Potoku počinili pripadnici Vojske Republike Srpske i paravojnih formacija. Oko 675 muškaraca i dječaka iz nekoliko sela zvorničke općine razdvojeno je od svojih porodica, a zatim ubijeno. Njihova su tijela pokopana u raznim masovnim grobnicama širom Podrinja.

Do maja 2020, nisu pronađeni ostaci oko 245 žrtava.

## Masakr
Napadom srpskih paravojnih formacija i JNA na Zvornik 8. aprila 1992. započinje etničko čišćenje Bošnjaka u gradu i okolnim selima. Bošnjaci su, u aprilu i maju, etnički očišćeni iz brojnih sela i zaseoka, uključujući Hajdareviće, Dardagane, Đuliće, Bijeli Potok, Kučić Kulu, Klisu, Šetiće, Petkovce, Lupe, Tršić, Radavu, Liplje, Čelišmane, Mahmutoviće, Sjenokos i Džine. Dana 31. maja 1992. Nurija Jašarević, predsjednik MZ Klisa, i Alija Đulić, predsjednik MZ Đulići, sklapaju dogovor s VRS-om prema kojem će Bošnjaci ujutro vozilima preći na slobodnu teritoriju Sapne. Naredni dan je došlo do masakra u kojem su pripadnici VRS-a pobili većinu muškaraca i dječaka od 15 do 80 godina.

Najveći broj žrtava od naselja imali su Đulići. Ubijeno je između 176 i 188 stanovnika ovog naselja.

## Masovne grobnice
Godine 2003. otkrivena je masovna grobnica na Crnom Vrhu, u kojoj su pronađeni ostaci 629 bošnjačkih žrtava Zvornika i srebreničkog genocida. Neki od ostataka pripadali su žrtvama ubijenim u Bijelom Potoku.

## Reference
Kategorija:Masakri u ratu u Bosni i Hercegovini
Kategorija:1992. u Bosni i Hercegovini
Kategorija:Zvornik
Kategorija:Masakri nad Bošnjacima
Kategorija:Masakri u 1992.
Kategorija:Masakri u Zvorniku
Lepena (Bovec)

[mini|280px|Lepena, [Alpe|alpska kuća]]
**Lepena** (, ) je naseljeno mjesto u sastavu općine Bovec, regija Goriška, Slovenija.

## Historija
Do teritorijalne reorganizacije u Sloveniji nalazila se u sastavu stare općine Tolmin.

## Stanovništvo
Na popisu stanovništva 2011. godine, Lepena je imala 35 stanovnika.

## Galerija 

Datoteka:Waterfall Lepena.JPG|vodopad
Datoteka:Šunikov gaj (2).jpg|"Šunikov gaj"

## Reference
## Vanjski linkovi
Kategorija:Naselja u Sloveniji
Kategorija:Naselja u Goriškoj regiji
Lepena

**Slovenija**:

* Lepena (Bovec), naselje u općini Bovec, regija Goriška

**Srbija**:

* Lepena (Knjaževac), naselje u općini Knjaževac, Zaječarski okrug
Ararat (pokrajina)

**Ararat** () je pokrajina u Armeniji. Nazvana je prema planini Ararat. Na jugozapadu graniči sa Turskom a na jugu sa azerbejdžanskom autonomnom republikom Nahičevan. Pokrajina okružuje azerbejdžansku eksklavu Karki, koju Armenija kontroliše od njene okupacije maja 1992. godine tokom rata za Nagorni Karabah. Unutar Armenije, Ararat graniči sa pokrajinama Armavir na sjeverozapadu, Kotajk na sjeveru, Geharkunik na istoku, Vajots Dzor na jugoistoka dok se glavni grad države Erevan nalazi na sjeveru.

Glavni i najveći grad pokrajine je Artašat.

Tokom historije dvije prijestonice Armenije su se nalazile na teritoriji današnje pokrajine Ararat, Artaksat i Dvin. Također tu se nalazi i manastir Hor Virap, značajan kao mjesto boravka Grgura Prosvjetitelj i najbliža tačka do planine Ararat unutar granica Armenije.

## Geografija 
thumb|250px|left|Planina Jerah u centralnom dijelu pokrajine
Pokrajina zauzima površinu od 2.090&nbsp;km2 što predstavlja 7% od ukupne površine Armenije. Nalazi se u centralnom dijelu države. Veći dio teritorija današnje pokrajine nalazio se u sastavu historijske regije Ararat tokom antičkog perioda.

Najviša tačka pokrajine *Spitakasar* nalazi se na planini Gegham i visine je 3560 m nadmorske visine. Najniža tačka se nalazi u dolini rijeke Araks sa visinom od 801 metra. 
Rijeke Araks, Hrazdan, Azat i Vedi četiri su najveće rijeke koje protiču pokrajinom.

Državni rezervat Khosrov koji se nalazi na sjeveroistoku pokrajine i bio je stanište ugrožene vrste Perzijskog leoparda. Između oktobra 2000. i jula 2002. godine pronađeni su tragovi više od 10 jedinki ove vrste na površini od 780&nbsp;km2.

## Demografija 
Prema rezultatima popisa stanovništva iz 2011. godine u pokrajini je živjelo 260.367 stanovnika što predstavlja 8,6% od ukupnog stanovništva Armenije. U pokrajini se nalazi četiri urbane i 93 ruralne lokalne zajednice. Najbrojnija jedinica lokalne uprave je centar pokrajine Artašat sa 22.269 stanovnika. Ostali urbani centri su Ararat, Masis i Vedi.

Sa populacijom od 8.376 stanovnika, naselje Ajntap je najveća ruralna lokalna zajednica u pokrajini.

## Reference 
## Vanjski linkovi 
*  Pokrajine

Kategorija:Ararat (pokrajina)
Ararat
Lisec

**Slovenija**:

* Lisec (Tolmin), naselje u općini Tolmin, regija Goriška
* Lisec (Trebnje), naselje u općini Trebnje, regija Jugoistočna Slovenija
Koncentracijski logor Liplje

**Koncentracijski logor Liplje** bio je logor uspostavljen od strane srpskih paravojnih formacija, koji je u periodu od 25. maja do 2. juna 1992. djelovao u naselju Liplje, koje se nalazi u općini Zvornik. Uspostavljen je za Bošnjake, uključujući žene i djecu, u pokušaju etničkog čišćenja ovog područja. Jedini je koncentracijski logor koji je oslobođen u toku rata.

Na početku rata, naoružani Srbi iz Snagova zauzeli su Liplje 1. maja i do 25. maja pretvorili ga u koncentracijski logor. Između 420 i 460 osoba je bilo zarobljeno. Došlo je do maltretiranja, mučenja i silovanja. 27 osoba je ubijeno. Bjegunci iz Liplja organizirali su se u Cerskoj i Kamenici. Preko noći, na prijelazu između 1. i 2. juna, oko 300 Bošnjaka naoružanih sa 27 pušaka uspjelo je osloboditi logor.

Nijedan od silovatelja iz logora nije odgovarao za zločine.

## Reference
Kategorija:Koncentracijski logori za vrijeme rata u Bosni i Hercegovini
Kategorija:1992. u Bosni i Hercegovini
Kategorija:Zvornik
Logje

mini|280px|Logje, rimokatolička crkva "Sv. Primož i Felicijan"
**Logje** (, ) su naseljeno mjesto u sastavu općine Kobarid, regija Goriška, Slovenija.

## Historija
Do teritorijalne reorganizacije u Sloveniji nalazile su se u sastavu stare općine Tolmin.

## Stanovništvo
Na popisu stanovništva 2011. godine, Logje su imale 59 stanovnika.

## Galerija 

Datoteka:Logje Slovenia - church interior.JPG|unutrašnjost crkve
Datoteka:Napoleonov-Nadiža.jpg|Napoleonov most na rijeci Nadiži

## Reference
## Vanjski linkovi
Kategorija:Naselja u Sloveniji
Kategorija:Naselja u Goriškoj regiji
Konstantin V Kopronim

**Konstantin V** (grčki: Κωνσταντῖνος Konstantinos; 718. - 14. septembar 775.) bio je car Bizantijskog carstva od 741. do 775. godine. Tokom njegove vladavine došlo je do konsolidacije bizantijske sigurnosti od vanjskih prijetnji. Iskoristio je građanski rat u muslimanskom svijetu kako bi izvršio određene ofanzive na arapskoj granici. Njegova vojna aktivnost i politika doseljavanja hrišćanskog stanovništva s arapske granice u Trakiju učinili su da Bizantijski posjedi budu sigurniji. Njegova gorljiva podrška ikonoklazmu i protivljenje monaštvu su doveli do toga da mu bizantijski historičari i pisci daju nadimak Kopronim (grčki: Κοπρώνυμος). 

## Biografija 
Rođen je u Carigradu kao sin cara Leona III Izaurijskog i njegove supruge Marije te je naslijedio oca.

Konstantin je uspješno ratovao sa Arapima, a borio se i s Bugarima i Slavenima. Bio je ikonoklast – smatrao je da je u kršćanstvu zabranjeno izrađivati slike Isusa, Marije i svetaca te je stoga sazvao 754. sinodu, na kojoj su biskupi odobrili njegov stav, ali su također rekli da se Mariju smije zvati Bogorodicom. Konstantin je naredio da se ikone uklone iz crkvi i manastira.

## Brakovi 
Supruge Konstantina V:
*Tzitzak, majka Leona IV Hazara
*Marija
*Eudokija, koja mu je rodila kćerku i petoricu sinova
## Reference 
|-
| width="30%" align="center" | Prethodnik:**Leon III Izaurijski**
| width="40%" align="center" | **Car Bizantijskog carstva** 
| width="30%" align="center" | Nasljednik:**Leon IV Hazar**

Kategorija:Bizantijski carevi u 8. vijeku
Armavir (pokrajina)

**Armavir** () je pokrajina u Armeniji. 
Nalazi se u centralnom dijelu države i zauzima površinu od 1.242 km2 što predstavlja 4,2% od ukupne površine Armenije i najmanja je pokrajina u državi. Prema podacima iz 2011. godine u pokrajini je živjelo 265.770 stanovnika. 
Pokrajina je nazvana prema gradu Armaviru osnovanom 331. godine p.n.e. koji je i glavni grad dok je najveći grad Vagharšapat.

## Geografija 
Nalazi se u centralnom dijelu države. Graniči sa turskim provincijama: Kars na zapadu i Iğdır na jugu dužinom od 130,5 km pri čemu rijeka Aras formira državnu granicu između ove dvije države. Unutar Armenije, Armavir graniči sa pokrajinama Aragacotn na sjeveru, Ararat na istoku i glavnim gradom države Erevanom na sjeveroistoku.
Historijski gledano, teritorija pokrajine se uglavnom nalazila unutar antičke pokrajine Aragacotn sa manjim dijelom teritorije u pokrajinama Aršharunik i Masjatcotn.

Pokrajina se u cjelosti prostire centralnim dijelom Araratske ravnice, koja se uglavnom sastoji od poljoprivrednih površina, sa prosječnom nadmorskom visinom od 850 metara dok pojedini dijelovi ravnice dostižu visinu i do 1200 metara.

Rijeka Metsamor je jedina rijeka koja izvire na ovom području. Malo jezero Ajger koje se nalazi u blizini naselja Aknalič je jedna od samo nekoliko vodenih površina u pokrajini. Klima koja vlada u pokrajini karakterizira se kao suha kontinentalna klima, sa toplim ljetima i umjereno hladnim zimama. 

## Demografija 
Prema podacima popisa stanovništva iz 2011. u pokrajini je živjelo 265.770 stanovnika, što predstavlja udjel od 8,8% ukupnog stanovništva Armenije. Sa prosječnih 214 stanovnika/km2 poslije grada Erevana najgušće je naseljena pokrajina. Od ukupnog broja stanovnika njih 85.050 je živjelo u urbanim (32%) a preostalih 180.720 stanovnika (68%) u ruralnim sredinama. U pokrajini se nalazi 3 urbane lokalne zajednice (najveća je Vagharšapat sa 46.540 stanovnika) dok je 94 ruralne zajednice. Sa 5.584 stanovnika najveća ruralna sredina je naselje Parakar.

## Reference 
## Vanjski linkovi 
*  Pokrajine

Kategorija:Armavir (pokrajina)
Armavir
Tzitzak

:*Za njenu snahu, pogledajte Irena od Atine.*
**Tzitzak** (**Çiçek** = "cvijet") bila je kćerka kagana Hazara te bizantijska carica kao prva supruga cara Konstantina V Kopronima. Njen otac se zvao Bihar, koji je sklopio sporazum s Bizantijskim carstvom udavši svoju kćerku za Konstantina. To se dogodilo u doba dok Konstantin još nije postao car.

Premda je izvorno bila paganka, Tzitzak je postala kršćanka te je uzela ime **Irena** pri krstu. Redovnik Teofan je zapisao da je Irena naučila grčki jezik te da je voljela čitati *Bibliju*. Teofan je također zapisao da je njen muž bio ikonoklast te ga je smatrao heretikom, ali je pohvalio njegovu ženu. Sin Irene i Konstantina bio je car Leon IV Hazar, rođen 25. januara 750.

## Također pogledajte 
*Eudokija − treća supruga cara Konstantina V
## Reference 
Kategorija:Bizantijske carice
Log pod Mangartom

mini|280px|Log pod Mangartom, centar i rimokatolička crkva "Sv. Štefan"
**Log pod Mangartom** (, ) je naseljeno mjesto u sastavu općine Bovec, regija Goriška, Slovenija.

## Historija
Do teritorijalne reorganizacije u Sloveniji nalazio se u sastavu stare općine Tolmin.

## Stanovništvo
Na popisu stanovništva 2011. godine, Log pod Mangartom je imao 137 stanovnika.

**Napomena**: *U 1953. nastalo spajanjem naselja **Gornji Log** i **Spodnji Log** koja su ukinuta.*

## Galerija 

Datoteka:Log Pod Mangrtom und Rombon 10032015 0593.jpg|panorama i pogled na planinski vrh Rombon ili Veliki vrh (2.208 m.i.m.)
Datoteka:Log pod Mangartom (1).JPG|spomenik učesnicima Prvog svjetskog rata
Datoteka:Log pod Mangartom (9782731421).jpg|kuće
Datoteka:Log pod Mangartom (9782726301).jpg|detalj 
Datoteka:Mangart (9782739242).jpg|pogled na planinski vrh Mangart (2.679 m.i.m.) na Julijskim Alpima  
Datoteka:Most v Logu (1).JPG|most na rijeci Predelici 
Datoteka:Село Лог под Магарт (4457955420).jpg|zimski krajolik
Datoteka:Mošeja-Log pod Mangartom4.jpg|historijska džamija (1916.) izgrađena od strane vojnika 4. bosansko-hercegovačkog pješadijskog puka austrougarske kopnene vojske u toku Prvog svjetskog rata, koji su se nalazili na frontu na Soči

## Također pogledajte
* Džamija u Logu pod Mangartom

## Reference
## Vanjski linkovi
Kategorija:Naselja u Sloveniji
Kategorija:Naselja u Goriškoj regiji
Most na Soči

mini|280px|Most na Soči, željeznička stanica
**Most na Soči** (, ) je naseljeno mjesto u sastavu općine Tolmin, regija Goriška, Slovenija.

## Historija
Do teritorijalne reorganizacije u Sloveniji nalazio se u sastavu stare općine Tolmin.

## Stanovništvo
Na popisu stanovništva 2011. godine, Most na Soči je imao 434 stanovnika.

**Napomena**: *Do 1955. iskazivano pod imenom **Sveta Lucija ob Soči**.*

## Galerija 

Datoteka:Sv. Maver, Most na Soči.jpg|grobljanska crkva "Sv. Maver"
Datoteka:106 Most na Soci (5759063419).jpg|kameni most na jezeru
Datoteka:Isonzo vue d'avion2.jpg|rijeka Soča
Datoteka:Idrijca 2.jpg|rijeka Idrijca
Datoteka:Siapro sedež.jpg|preduzeće "Siapro"

## Reference
## Vanjski linkovi
Kategorija:Naselja u Sloveniji
Kategorija:Naselja u Goriškoj regiji
Podbrdo

**Bosna i Hercegovina**:

* Podbrdo (Mrkonjić Grad), naselje u općini Mrkonjić Grad

**Slovenija**:

* Podbrdo (Tolmin), naselje u općini Tolmin, regija Goriška
Podbrdo (Tolmin)

mini|280px|Podbrdo, rimokatolička crkva "Sv. Miklavž"
**Podbrdo** (, ) je naseljeno mjesto u sastavu općine Tolmin, regija Goriška, Slovenija.

## Historija
Do teritorijalne reorganizacije u Sloveniji nalazilo se u sastavu stare općine Tolmin.

## Stanovništvo
Na popisu stanovništva 2011. godine, Podbrdo je imalo 695 stanovnika.

## Galerija 

Datoteka:Podbrdo Tolmin Slovenia - church 2.jpg|unutrašnjost crkve
Datoteka:Podbrdo Tolmin Slovenia 1.jpg|tabla na ulazu
Datoteka:Podbrdo (4) Jakovkna hiša.jpg|arhitektura
Datoteka:Podbrdo1.jpg|zimska panorama
Datoteka:Podbrdo Tolmin Slovenia - memorial.jpg|spomenik
Datoteka:Podbrdo-Bohinj Tunnel-Portal.jpg|željeznički tunel
Datoteka:Podbrdo-train station.jpg|željeznička stanica

## Reference
## Vanjski linkovi
Kategorija:Naselja u Sloveniji
Kategorija:Naselja u Goriškoj regiji